tartuNLP/wikipedia-smugri-20251201 huggingface dataset:
Punitzin taistelu

Punitzin taistelu käytiin 28. lokakuuta 1704 Ruotsin ja Saksin välillä noin 70 kilometriä Poznańista etelään. Ruotsin kuninkaan Kaarle XII:n johtamat joukot olivat marssineet edeltävän yhdeksän vuorokauden aikana noin 500 kilometriä ja hyökkäsivät peräytyvän saksilaisjoukon kimppuun. Taistelusta selvinneet saksalaiset onnistuivat pakenemaan Sleesiaan, ja ruotsalaiset asettuivat talveksi aloilleen.
Magic City

Magic City on suomalaisen rap-artistin Turistin viides studioalbumi, joka julkaistiin 17. lokakuuta 2025. Albumi striimasi jo ennen julkaisuaan platinaa. Albumilta julkaistiin kolme singleä, ”Diana”, ”Liike on lääke” ja ”Don Julio”, jotka kaikki ovat striimanneet Spotifyssä platinaa.
Marie Sophie von Hessen-Kassel

Marie Sophie Frederikke von Hessen-Kassel (28. lokakuuta 1767 – 21. maaliskuuta 1852) oli Tanskan kuningatar vuosina 1808–1839. Hänen puolisonsa oli kuningas Fredrik VI. He saivat kahdeksan lasta, joista ainoastaan kaksi tytärtä selvisi aikuisikään. Marie Sophie oli luonteeltaan vetäytyväinen ja omistautui sukututkimukselle ja hyväntekeväisyydelle.
Ajomies (Selma Lagerlöfin romaani)

Ajomies () on Selma Lagerlöfin romaani vuodelta 1912. Se ilmestyi suomeksi samana vuonna Helmi Setälän kääntämänä.
Elokuvaversio.
Victor Sjöström ohjaama mykkäelokuvasovitus "Ajomies" sai ensi-iltansa vuonna 1921.
Elly Holmberg

Elly Maria Liebgott Holmberg (28. lokakuuta 1903 Tukholma – 12. lokakuuta 2001) oli ruotsalainen tanssija. Hän kävi Kuninkaallisen oopperan balettikoulun ja debytoi vuonna 1921. Hän oli 1930-luvulla oopperan tunnetuimpia tanssijoita.
Lars Nordrum

Lars Nordrum (28. lokakuuta 1921 Oslo – 25. tammikuuta 1973) oli norjalainen näyttelijä. Hän debytoi vuonna 1935 Centralteatretissa ja näytteli vuodesta 1938 Norjan kansallisteatterissa. Nordrum esiintyi myös televisiossa ja elokuvissa.
Margareta Fahlén

Margareta Fahlén (8. kesäkuuta 1918 Sollefteå – 28. lokakuuta 1978) oli ruotsalainen näyttelijä. Hän opiskeli Calle Flygaren teatterikoulussa ja pääsi vuonna 1944 Drametenin oppilaskouluun. Hän teki läpimurtonsa vuonna 1947. Hän teki lyhyen mutta intensiivisen elokuvauran, kunnes 1950-luvulla meni naimisiin tanskalaisen näyttelijän Poul Reichhardtin kanssa ja muutti Tanskaan, missä hän teki vain satunnaisia rooleja.
Galí

Galí () on pieni Kreikan saari, joka kuuluu Argo-Saronisiin saariin ja tarkemmin Tselevínian saariin, ja sijaitsee Argoliin niemimaan itäpään Skýllaion niemen edustalla. Saaren pinta-ala on noin 0,008 neliökilometriä ja se on asumaton. Hallinnollisesti Galí kuuluu Póroksen kuntaan, Saarten alueyksikköön ja Attikan alueeseen.
Mersíni

Mersíni (, myös "Myrsíni", Μυρσίνι) on pieni Kreikan saari, joka kuuluu Pohjoisen Egean saariin ja tarkemmin Mersínian saariin ja sijaitsee Lesboksen saaren etelärannikon edustalla. Saaren pinta-ala on 0,031 neliökilometriä ja rantaviivan pituus 0,66 kilometriä, ja se on asumaton. Hallinnollisesti Mersíni kuuluu Mytilínin kuntaan, Lesboksen alueyksikköön ja Pohjois-Egean saarten alueeseen.
Mersínia

Mersínia (, myös "Myrsínia", Μυρσίνια) on kahden pienen Kreikan saaren ryhmä, joka kuuluu Pohjoisen Egean saariin ja jonka saaret sijaitsevat Lesboksen saaren etelärannikon edustalla. Saaret ovat asumattomia. Hallinnollisesti Mersínian saaret kuuluvat Mytilínin kuntaan, Lesboksen alueyksikköön ja Pohjois-Egean saarten alueeseen.
Saaret.
Saariparin saaret ovat:
Petrádes

Petrádes (, myös "Mersínia 2", Μερσίνια 2) on pieni Kreikan saari, joka kuuluu Pohjoisen Egean saariin ja tarkemmin Mersínian saariin ja sijaitsee Lesboksen saaren etelärannikon edustalla. Saaren pinta-ala on 0,03 neliökilometriä ja rantaviivan pituus 0,806 kilometriä, ja se on asumaton. Hallinnollisesti Petrádes kuuluu Mytilínin kuntaan, Lesboksen alueyksikköön ja Pohjois-Egean saarten alueeseen.
Prasonísi (Límnos)

Prasonísi (, ) eli Práso (Πράσο) on pieni Kreikan saari, joka kuuluu Pohjoisen Egean saariin ja sijaitsee Límnoksen saaren etelärannikon edustalla. Saaren pinta-ala on 0,008 neliökilometriä ja rantaviivan pituus 0,44 kilometriä, ja se on asumaton. Hallinnollisesti Prasonísi kuuluu Límnoksen kuntaan, Límnoksen alueyksikköön ja Pohjois-Egean saarten alueeseen.
Saari on saanut nimensä, suomeksi ”Purjosaari”, siellä kasvavista purjoista. Saari on osa Límnosta ympäröivien kalliosaarten Natura-aluetta.
Skýllaio

Skýllaio (, ) eli Kávo Skylí (Κάβο Σκυλί) eli Spathí (Spathí) eli Tselevínia (Τσελεβίνια), antiikin Skyllaion (, ), on niemi Argoliin niemimaalla Kreikassa. Se on Argoliin ja koko Peloponnesoksen niemimaan itäisin niemi.
Skýllaion niemen pohjoispuolinen merialue on Saroninlahtea ja eteläpuoli Hydranlahtea. Se muodostaa yhdessä vastapäisen Soúnion niemen kanssa Saroninlahden suun. Niemenkärjen edustalla sijaitsevat Tselevínian saaret. Niemenkärki kuuluu Póroksen kuntaan, Saarten alueyksikköön ja Attikan alueeseen.
Kreikkalaisessa mytologiassa niemen selitettiin saaneen nimensä prinsessa Skyllasta, Nisoksen tyttärestä, joka kavalsi Megaran ja Nisaian Minokselle. Minos heitti hänet mereen, ja aallot huuhtoivat hänen ruumiinsa tälle niemelle. Niemen ja saariryhmän Tselevínia-nimen katsotaan olevan arvaniittista alkuperää.
Pausanias mainitsee matkakuvauksessaan Skyllaionilta Hermioneen ensin Skyllaionin ja sitten Bukefalan sekä kolme sen lähellä sijaitsevaa saarta eli nykyiset Tselevínian saaret. William Martin Leake on ehdottanut, että nykyinen Skýllaio tulisi siksi jakaa kahteen osaan: sen pohjoisosassa oleva jyrkkä ja pyöreä niemenkärki on varsinainen antiikin Skyllaion, kun taas etelämpänä noin puolentoista kilometrin päässä sijaitseva teräväkärkinen niemenkärki on antiikin Bukefala, sillä kolme saarta sijaitsevat sen läheisyydessä.
Skyllaion

Skyllaion (, ) voi viitata seuraaviin paikkoihin:
Toúrkos

Toúrkos () eli Ágios Nikólaos (Άγιος Νικόλαος) on pieni Kreikan saari, joka kuuluu Pohjoisen Egean saariin ja sijaitsee Moúdroksenlahdessa Límnoksen rannikon edustalla. Saaren pinta-ala on 0,008 neliökilometriä ja rantaviivan pituus 0,38 kilometriä, ja se on asumaton. Hallinnollisesti Toúrkos kuuluu Límnoksen kuntaan, Límnoksen alueyksikköön ja Pohjois-Egean saarten alueeseen.
Saarella on pieni Pyhälle Nikolaokselle ("Ágios Nikólaos") omistettu kappeli, josta se on saanut toisen nimensä. Myös idänpuoleinen pieni saari tunnetaan nimellä Ágios Nikólaos.
Tselevínia

Tselevínia (, myös "Tselevínes", Τσελεβίνες) on kolmen pienen Kreikan saaren ryhmä, joka kuuluu Argo-Saronisiin saariin ja jonka saaret sijaitsevat Argoliin niemimaan itärannikon edustalla. Saaret ovat asumattomia. Hallinnollisesti Tselevínian saaret kuuluvat Póroksen kuntaan, Saarten alueyksikköön ja Attikan alueeseen.
Saaret sijaitsevat Argoliin ja koko Peloponnesoksen niemimaan itäisimmän niemenkärjen Skýllaion niemen (myös Kávo Skylí, Tselevínia) edustalla. Nimi Tselevínia on ilmeisesti arvaniittista alkuperää.
Saaret.
Saariryhmän saaret ovat:
Signilskär

Signilskär on saari Hammarlandin kunnassa Ahvenanmaalla. 
Signilskär-Märketin luonnonsuojelualue on perustettu vuonna 2018. Se kattaa Märketin lisäksi Signilskärin saaristoa; suojellun alueen kokonaispinta-ala on 22 500 hehtaaria, josta maata 400 hehtaaria.
Saaristo koostuu kaikkiaan noin 50:stä enimmäkseen puuttomasta saaresta. Pääsaari koostuu laajasta lehtimetsästä, niityistä ja pienestä suosta, ja veden syvyyden suuri vaihtelu luo runsaan valikoiman vedenalaisia biotooppeja. Alue edustaa monimuotoista ja runsasta saaristolintuyhteisön pesimä-, muutto- ja talvehtimisaluetta. Uhanalaisia lintuja ovat merikotka ja selkälokki. Se tarjoaa myös elinympäristön joillekin uhanalaisille putkilokasveille, kuten seinäraunioinen ja punakirkiruoho. Pohjoismaiden vanhin lintuasema aloitti toimintansa Signilskärillä vuonna 1927.
Signilskär sijaitsee Ahvenanmaan ja Ruotsin välisellä reitillä, ja postisoutajat ja muut merenkulkijat ovat levähtäneet siellä. Saarella oli asutusta 1500-luvulta lähtien aina vuoteen 1935 asti. Nykyisin siellä on jäljellä kolme asuinrakennusta. Saarella on myös vanhan kappelin jäännökset, mahdollisesti keskiajalta.
Ruotsin vallan aikana Signilskärillä oli optinen lennätin, jonka avulla viestit kulkivat Eckeröstä Ruotsin Grisslehamniin.
Alue on Ramsar- ja Natura 2000 -kohde.
Grönlannin kansallismuseo ja -arkisto

Grönlannin kansallismuseo ja -arkisto (; ) on Grönlannin Nuukissa sijaitseva Grönlannin suurin kulttuurimuseo, joka kansallismuseon roolinsa ohella toimii myös kansallisarkistona.
Atsimo-Atsinanana

Atsimo-Atsinanana on hallinnollinen alue Madagaskarin kaakkoisosassa, yksi maan 24:stä alueesta. Vuoden 2018 väestönlaskennassa sen väkiluku oli 1 030 404 ja pinta-ala 16 631,9 neliökilometriä. Väestöstä kaupunkilaisia oli prosenttia eli 73 213 asukasta. Vuoden 2023 väkiluvuksi ilmoitettiin .
Atsimo-Atsinananan alue rajautuu idässä Intian valtamereen. Alueen naapureina ovat etelässä Anosyn, lännessä Ihoromben ja pohjoisessa Fitovinanyn alueet.
Aluekeskus on Farafanganan kaupunki, joka sijaitsee noin 700 kilometriä pääkaupunki Antananarivosta etelään. Paikallisemmalla tasolla alue jakautuu viiteen piiriin ja edelleen 90 kuntaan. Piirit ovat: 
Atsimo-Atsinananan alueella sijaitsevista kansallispuistoista mainittakoon Befotaka–Midongyn kansallispuisto (eli Parc National Midongy du Sud).
Siegmund von Hausegger

Siegmund von Hausegger (16. elokuuta 1872 Graz, Itävalta – 10. lokakuuta 1948 München, Saksa) oli itävaltalaissyntyinen Saksassa vaikuttanut säveltäjä ja orkesterinjohtaja. Hän sävelsi oopperoita ja sinfonisia runoja. Hän oli vuodesta 1899 orkesterinjohtaja Münchenissä, vuodet 1903–1906 Frankfurt am Mainissa ja vuodesta 1910 Hampurissa ja Berliinissä. Vuodesta 1920 hän toimi Akademie der Tonkunstin johtajana. Kielin yliopisto myönsi hänelle 1925 kunniatohtorin arvon. Hänen isänsä oli musiikkikirjailija Friedrich von Hausegger.
Flamberge (1901)

Flamberge oli Ranskan laivaston Rochefortais-luokan hävittäjä ensimmäisessä maailmansodassa.
Valmistus.
Alus tilattiin 8. kesäkuuta 1899 Rochefortin laivastontelakalta, missä köli laskettiin 2. tammikuuta 1901. Alus laskettiin vesille 28. lokakuuta ja otettiin palvelukseen koeajoja varten tammikuussa 1903. Alus otettiin varsinaiseen palvelukseen 15. elokuuta 1903.
Palvelus.
Palvelukseen otettaessa alus sijoitettiin pohjoiseen laivueeseen (). Alus varustettiin huhtikuussa 1910 Brestissä kevyeksi miinanlaskijaksi. Aluksen kattilat vaihdettiin 1914 Brestissä. Vuonna 1915 alus oli Välimerellä ja 1918 Salonikassa. Alus poistettiin palveluksesta maaliskuussa 1930 ja alusluettelosta 1. lokakuuta 1920. Alus myytiin romutettavaksi 8. tammikuuta 1921 Toulonissa.
Aarne Kurppa

Aarne Herman Juhani Kurppa (s. 9. kesäkuuta 1948 Uskela) on suomalainen maataloustieteilijä ja emeritusprofessori.
Aarne Kurppa syntyi maanviljelijä Eino Kurpan ja Elsa Maria Pulkkisen perheeseen. Hänen puolisonsa vupdesta 1974 on professori Sirpa Kurppa. Aarne Kurppa tuli ylioppilaaksi Salon yhteiskoulusta 1968 ja valmistui Helsingin yliopistosta maatalous- ja metsätieteiden kandidaatiksi 1975 ja lisensiaatiksi 1977 ja väitteli siellä maatalous- ja metsätieteiden tohtoriksi 1983.
Kurppa oli Helsingin yliopistossa assistentti 1974–1983 ja on ollut yliopiston kasvipatologian dosentti vuodesta 1987. Maatalouden tutkimuskeskuksessa, sittemmin Maa- ja elintarviketalouden tutkimuskeskus ja myöhemmin osa Luonnonvarakeskusta, Kurppa oli tutkija 1983, vanhempi tutkija 1985–1990, va. tutkimusjohtaja 1990–1995, professori vuodesta 1992, kasvinsuojelun tutkimuslaitoksen johtaja 1996–1997 ja kasvintuotannon tutkimuslaitoksen johtaja vuodesta 1998. Hän on ollut myös vieraileva tutkija Dundeessa Skotlannissa, Riversidessä Yhdysvalloissa ja Vancouverissa Kanadassa. Kurpalla on ollut lisäksi useita asiantuntija- ja luottamustehtäviä. Hän toimi "Annales Agricultural Fenniae" -lehden päätoimittajana 1990–1991 ja "Agricultural Science in Finland", myöhemmin "Agricultural and Food Science in Finland" -lehden päätoimittajana 1992–1998.
Rapière (1901)

Rapière oli Ranskan laivaston Rochefortais-luokan hävittäjä ensimmäisessä maailmansodassa.
Valmistus.
Alus tilattiin 8. kesäkuuta 1899 Rochefortin laivastontelakalta, missä köli laskettiin 2. tammikuuta 1901. Alus laskettiin vesille 16. heinäkuuta ja otettiin palvelukseen koeajoja varten lokakuussa 1902. Alus otettiin varsinaiseen palvelukseen 13. maaliskuuta 1903.
Palvelus.
Palvelukseen otettaessa alus sijoitettiin Välimeren laivueeseen (). Alus oli lokakuusta 1905 toukokuuhun 1907 Kaukoidän laivueessa, mistä se siirrettiin 1907 Cherbourgiin. Vuonna 1914 alus oli 2e Escadre légèren 3. hävittäjälaivueessa Cherbourgissa. Se siirrettiin syyskuussa 1915 Välimerelle viiden muun Kanaalin alueella palvelleen hävittäjän kanssa, kun muodostettiin uutta sukellusveneentorjuntalaivuetta. Alus oli 1916-1919 Bizertessä, missä se poistettiin alusluettelosta 27. lokakuuta 1921 ja myytiin romutettavaksi 25. maaliskuuta 1923.
Christine Razanamahasoa

Christine Harijaona Razanamahasoa (29. heinäkuuta 1951, Ambatofinandrahana) on madagaskarilainen juristi ja poliitikko, joka nimettiin Madagaskarin ulkoministeriksi 28. lokakuuta 2025 pääministeri Herintsalama Rajaonarivelon hallitukseen.
Razanamahasoa oli Madagaskarin parlamentin kansanedustaja (2013–2024), ja toiminut aiemmin muun muassa oikeusministerinä (2009–2013), aluesuunnittelun ministerinä (2018–2019) ja parlamentin puheenjohtajana (2-5/2014, 2019–2024).
Vatovavy-Fitovinany

Vatovavy-Fitovinany () oli hallinnollinen alue Madagaskarin itäosassa vuosina 2004–2021. Vuoden 2018 väestönlaskennassa sen väkiluku oli 1 440 657 ja pinta-ala 20 739,8 neliökilometriä. Väestöstä kaupunkilaisia oli prosenttia eli 136 575 asukasta. 
Vuonna 2021 säädetyllä lailla alue jaettiin kahtia uusiksi Fitovinany ja Vatovavyn alueiksi.
Vatovavy-Fitovinanyn alue rajautui idässä Intian valtamereen.
Aluekeskus oli Manakaran kaupunki. Aluehallinnon seuraavalla tasolla Vatovavy-Fitovinanyn alueella oli kuusi piiriä ("district").
Because What You Want &amp; What You Get Are Two Completely Different Things Tour

Because What You Want &amp; What You Get Are Two Completely Different Things Tour on yhdysvaltalaisen hard rock -yhtye Guns N' Rosesin konserttikiertue. Se alkoi 1. toukokuuta 2025 Incheonissa, Etelä-Koreassa, ja sen on määrä päättyä 8. marraskuuta 2025 Mexico Cityssä, Meksikossa.
Se on yhtyeen ensimmäinen kiertue uuden rumpalin Isaac Carpenterin kanssa pitkäaikaisen rumpalin Frank Ferrerin lähdön jälkeen. Hän jätti Guns N' Rosesin 19. maaliskuuta 2025.
Yhtye esiintyi kiertueellaan myös Suomessa 7. heinäkuuta 2025 Tampereella, Ratinan stadionilla.
Rene Nummelin

Rene Nummelin (s. 2. helmikuuta 2004 Lugano, Sveitsi) on suomalainen jääkiekkopuolustaja, joka pelaa SM-liigajoukkue TPS:ssä. Hänellä on juniorisopimus ja hän on pelannut pääasiassa seuran U20-joukkueessa. 
Nummelin on kolmannen sukupolven jääkiekkopuolustaja: hänen isoisänsä Timo ja isänsä Petteri pelasivat sekä SM-liigassa että Suomen A-maajoukkueessa.
Ura.
Nummelin syntyi Sveitsin Luganossa, kun hänen isänsä Petteri loi siellä pelaajauraansa. Rene Nummelin on TPS:n kasvatti. Hän voitti kaudella 2023–2024 U20 SM-sarjan pudotuspelien puolustajien maalipörssin kuudella osumallaan. Nummelin voitti kauden päätteeksi U20 SM-hopeaa.
Kesällä 2025 Nummelin nousi TPS:n SM-liigajoukkueen harjoitusrinkiin. Hän aloitti kauden 2025–2026 U20-joukkueessa. Nummelin teki SM-liigadebyyttinsä 29. lokakuuta 2025 pelatussa kotiottelussa HPK:ta vastaan, käyttäen isoisänsä Timon jäädytettyä pelinumeroa 3. Hänet merkittiin TPS:n seitsemänneksi puolustajaksi. Nummelin sai ottelussa jääaikaa 11 minuuttia ja kaksi sekuntia.
Yksityiselämä.
Nummelinin isoisä Timo pelasi koko pääsarjauransa puolustajana TPS:ssä, jossa hän pelasi pudotuspelit mukaan lukien yhteensä 774 ottelua. TPS on jäädyttänyt Timo Nummelinin pelinumeron 3. Hän pelasi myös Suomen A-maajoukkueessa 11 arvokisat. Timo on aateloitu Suomen jääkiekkoleijonaksi numerolla 80. Renen isä Petteri Nummelin on maailmanmestari (1995) ja olympiahopeamitalisti (Torino 2006), joka pelasi kaikkiaan 15 MM-kilpailut. Hän pelasi myös yhteensä 146 NHL-ottelua Columbus Blue Jacketsissa ja Minnesota Wildissa. Petteri on aateloitu Suomen Jääkiekkoleijonaksi numerolla 253 ja valittu myös IIHF Hall of Fameen. Hän toimii nykyään National Leaguessa pelaavan HC Ajoien sekä Latvian A-maajoukkueen apuvalmentajana.
Barbara Loden

Barbara Loden (8. heinäkuuta 1932 – 5. syyskuuta 1980) oli yhdysvaltalainen näyttelijä ja ohjaaja. Loden kuoli syöpään 48-vuotiaana vuonna 1980. Loden ehti ohjata vain yhden täyspitkän elokuvan, vuoden 1970 "Wandan". Loden oli naimisissa elokuvaohjaaja Elia Kazanin kanssa.
Wanda (elokuva)

Wanda on Barbara Lodenin ohjaama yhdysvaltalainen independent-elokuva vuodelta 1970. Elokuva kertoo Pennsylvaniassa pikkukaupungissa elävästä naisesta, joka lähtee kotiseudultaan ja päätyy pankkiryöstäjän matkaan. Pienellä budjetilla tehty elokuva jäi Lodenin ainoaksi täyspitkäksi ohjaustyöksi hänen kuoltua syöpään vuonna 1980.
Elokuva sai Suomen ensi-iltansa 23. heinäkuuta 2021.
Vastaanotto.
Elokuvaa on myöhemmin arvostettu feministisenä teoksena. 
Vuonna 2017 elokuva otettiin mukaan Yhdysvaltojen National Film Registryyn, johon kootaan kulttuurisesti, historiallisesti tai esteettisesti merkittäviä amerikkalaiselokuvia.
Bodo (nimi)

Bodo on saksalainen miehen etunimi. Se on alun perin lyhentymä jostain germaanisesta "Bodo-, Bode-" tai "Bot-"alkuisesta nimestä (esim. "Bodobert, Bodewald, Botwin);" tämä nimen alkuosa merkitsee alkuaan ’lähettilästä’ tai ’komentajaa, käskijää’.
Bodo on nykyään varsin harvinainen nimi. Saksassa vuosina 2010–2024 syntyneistä poikalapsista vain noin sata on saanut sen ensimmäiseksi etunimekseen.
Bodon nimipäivää vietetään katolisen kirkon kalenterin mukaan 2. helmikuuta, pyhän Bodon mukaan, joka oli kristittyjen saksilaisten kuninkaan henkivartija ja kaatui 2. helmikuuta 880 Lüneburgin seuduilla taistelussa maahan tunkeutuneita pakanallisia normanneja vastaan.
Tom Willander

Tom Willander (s. 9. helmikuuta 2005 Tukholma, Ruotsi) on ruotsalainen jääkiekkoilija. Willander edustaa NHL-joukkue Vancouver Canucksia. Hänellä on tulokassopimus joukkueen kanssa kauden 2027–2028 loppuun saakka. Hänen kasvattajaseuransa on Saltsjöbadens IF. Ennen NHL-uraansa hän edusti SHL-joukkue Rögle BK:ta ja Bostonin yliopiston joukkuetta. Canucks varasi hänet ensimmäisellä kierroksella 11. varausvuorolla . Hänen pelipaikkansa on puolustaja ja hänen kätisyytensä on oikea.
Willander on pelannut kaksi SHL:n runkosarjan ottelua ilman tehopistettä. Willander on pelannut yhden NHL:n runkosarjan ottelun ilman tehopisteitä. Kaikki uran tilastot päivitetty 29. lokakuuta 2025.
X (Iben albumi)

X on IBE:n kahdeksas studioalbumi. Se julkaistiin 10. lokakuuta 2025.
Albumin kappaleista "Näkymätön" ja "Akvaario" julkaistiin yhteinen musiikkivideo nimellä "Näkymätön [X] Akvaario."
Friedrich von Hausegger

Friedrich von Hausegger (26. huhtikuuta 1837 – 23. helmikuuta 1899 Graz, Itävalta), itävaltalainen musiikkitieteilijä, -kriitikko, -kirjailija ja säveltäjä., dosentti Grazin yliopistossa vuodesta 1872). Hänen pääteoksensa on "Musik als Ausdruck" (1885). Hänen poikansa oli säveltäjä ja kapellimestari Siegmund von Hausegger.
Pitkäjärvi (Siilinjärvi, Räimäjärven valuma-alue)

Pitkäjärvi on kulttuurimaiseman reunustama järvi Siilinjävellä. Se sijaitsee kunnan eteläosassa noin kuusi kilometriä keskustasta länsilounaaseen. Järven pinta-ala on 63 hehtaaria. Etäisyys Kuopiosta on 17 kilometriä pohjoisluoteeseen.
Maantiede.
Pitkäjärven ulottuvuus kaakosta luoteeseen on noin 3,6 kilometriä. Järven levein kohta on noin 300 metriä, etelässä Pitkälahden kohdalla noin 400 metriä. Noin viidesosa Pitkäjärvestä on enintään kolme metriä syvä ja noin neljäsosa on vähintään kymmenen metriä syvä.
Pitkäjärven länsirannalla kohoaa Koukkumäki noin 125 metriä merenpinnan yläpuolelle eli noin 40 metriä järvenpintaa korkeammalle. Koukkumäen pohjoispuolella sijaitsee Koukkukallio ja Koukkuniemi. Järven länsipuolitse kulkee maantie 16281.
Pitkäjärvi saa vettä luoteesta Lyhyenjärveltä (87,2 metriä mpy). Pitkäjärven luusua sijaitsee etelässä, josta alkaa Vääräjoki, joka laskee Iso-Petäiseen.
Pitkäjärven vesitilavuus on 3 796 000 kuutiometriä. Järven ekologinen tila on tyydyttävä.
Pitkäjärvi (04.289.1.012) kuuluu Räimäjärven valuma-alueeseen (04.289), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden yläosan alue (04.28) ja ensimmäinen jakovaihe on Haukiveden–Kallaveden alue (04.2). Räimäjärvi ja Iso-Petäinen ovat laajimmat Räimäjärven valuma-alueen kolmestatoista järvestä. Niitä seuraavat Pitkäjärvi ja Lyhyenjärvi. Järviwikissä järjestys on Lyhyenjärvi ja Pitkäjärvi.
Dietmar

Dietmar on saksalainen miehen etunimi.
Nimi Dietmar koostuu ’kansaa’ (muinaisyläsaksan "diot") ja ’kuuluisaa, maineikasta’ (muinaisyläsaksan "mari") merkitsevistä osista. Se on ollut Saksassa sadan suosituimman poikalasten nimen joukossa 1930-luvulta 1970-luvulle, mutta viime vuosikymmeninä sen suosio on huvennut. Vuosina 2010–2024 nimen Dietmar sai Saksassa alle kymmenen poikalasta.
Dietmarin nimipäivä on katolisen kirkon kalenterissa 2. tammikuuta, pyhän Dietmar Prahalaisen muistoksi, joka vuonna 976 nimitettiin ensimmäiseksi Prahan piispaksi ja perusti Prahan ensimmäisen luostarin.
Räppäri (albumi)

Räppäri (tyyliteltynä RÄPPÄRI) on IBE:n seitsemäs studioalbumi. Se julkaistiin 3. marraskuuta 2023.
Singleinä albumilta julkaistiin kappaleet "Famous, Blondina, Venaa (mul on ongelma)" ja "Vyyhti (ettiny aitoo rakkaut)."
Iso-Petäinen (Siilinjärvi)

Iso-Petäinen on kulttuurimaiseman ja osin metsien reunustama järvi Siilinjävellä. Se sijaitsee kunnan eteläosassa noin kuusi kilometriä keskustasta lounaaseen. Järven pinta-ala on 1,1 neliökilometriä. Etäisyys Kuopiosta on 14 kilometriä pohjoisluoteeseen.
Maantiede.
Iso-Petäisen ulottuvuus etelästä pohjoiseen on noin 2,7 kilometriä. Lahtia ovat muun muassa kapeasuinen Pieni-Petäinen järven eteläosassa ja sen koillispuolinen Lapinlahti. Järven itäosassa sijaitsee Kourulahti, jonka luoteispuolella on Konttikaarre. Järven pohjoisosaan kuljetaan Konttisalmea, ja päästään Mäkärä-Petäiseen. Niemistä mainittakoon itärannan Lintuniemi. Noin seitsemäsosa Iso-Petäisestä on enintään metrin syvä ja lähes kymmenesosa on vähintään kymmenen metriä syvä. Syvin kohta, noin neljätoista metriä, sijaitsee järven eteläpuoliskolla.
Iso-Petäisen pohjoisosassa sijaitsee pieni saari. Järven rannoilla on asutusta. Konttivuori kohoaa Konttikaarteen itärannalla lähes 130 metrin korkeuteen merenpinnan yläpuolelle eli noin 40 metriä järvenpinnan yläpuolelle.
Iso-Petäinen saa vettä luoteesta Pitkäjärveltä ja laskee itään Räimäjärveen. Nimettömiä tulouomia on useita.
Iso-Petäisen vesitilavuus on 4 570 000 kuutiometriä. Järven ekologinen tila on hyvä.
Iso-Petäinen (04.289.1.005) kuuluu Räimäjärven valuma-alueeseen (04.289), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden yläosan alue (04.28) ja ensimmäinen jakovaihe on Haukiveden–Kallaveden alue (04.2). Iso-Petäinen on toiseksi laajin Räimäjärven valuma-alueen kolmestatoista järvestä. Laajin on Räimäjärvi. Iso-Petäistä seuraavat Lyhyenjärvi ja Pitkäjärvi.
Suomessa on kahdeksan vähintään hehtaarin laajuista Iso-Petäistä. Niiden yhteenlaskettu pinta-ala on 2,65 neliökilometriä. Siilinjärven Iso-Petäinen on niistä laajin.
Lerone Murphy

Lerone Murphy (s. 22. heinäkuuta 1991) on englantilainen vaapaottelija, joka ottelee UFC:ssä. Murphyn painoluokka on höyhensarja. Hän on otellut UFC:ssä suomalaista Makwan Amirkhania vastaan.
Hausmann

Hausmann tai Haussmann on muun muassa seuraavien henkilöiden sukunimi:
Mimmi Label

Mimmi Label on itsenäinen, vuoden 2025 alussa perustettu levy-yhtiö, jonka jakelijana toimii Playground Music. Mimmi Labelin toimintaa pyörittää neljän hengen tiimi, johon kuuluu Johanna von Hertzen, Tiina Häyhä, Reetta Sjödin ja Christina Boman.
Ajatus Mimmi Labelin taustalla on tukea erityisesti naisten musiikkiuria, se on saanut alkunsa Musamimmien päivässä tapahtumassa puhumassa olleen Playground Musicin A&amp;R:nä työskentelevän Ninni Wetterstrandin aloitteesta. Mimmi Labelin pohjana toimii Johanna von Herzenin ja Tiina Häyhän jo aiemmin toiminnassa ollut musiikkialan yritys.
Levymerkkitoiminnan ohessa Mimmi Label järjestää myös tapahtumia (Mimmi Label Live), joissa yhtiön artistit ja muut nouseva nimet saavat esiintymistilaisuuksia. Lisäksi toimintaan kuulu kappaleiden tekemiseen keskittyviä leirejä, eli niin sanottuja biisileirejä.
Artistit.
Mimmi Labelin artistikiinnityksiin kuuluvat Johanna von Hertzen, Ilo, Pampulameri ja Norae Sofia Voltti ja Säilä-yhtye, joka edustaa enemmän rockmusiikkia. Toistaiseksi yhtiö on painottunut etupäässä popmusiikkiin, ja se on julkaissut muidenkin artistien, kuten Ellaellan ja Runon musiikkia.
Tunnustukset ja palkinnot.
Keväällä 2025 Mimmi Label valittiin Kasvu Openin TOP 30 – Suomen lupaavimmat kasvuyritykset 2025 -listalle.
Aiheesta muualla.
Mimmi Labelin kotisivut
Michael Page

Michael Jerome Reece-Page (s. 7. huhtikuuta 1987) on englantilainen vapaaottelija, joka ottelee UFC:ssä. Pagen painoluokka on keskisarja. Page on ollut myös ammattilaispotkunyrkkeilijä ja hän on myös voittanut amatöörien maailmanmestaruuden. Pagella on musta vyö kungfussa.
Oleksandr

Oleksandr "(Олександр)" on miehen etunimi, ukrainassa sekä venäjän murteissa esiintyvä kansainvälisen, kreikkalaisperäisen "Aleksanteri (Alexander)" -nimen muoto. Ukrainassa se on vuosina 2016–2022 ollut jatkuvasti kymmenen suosituimman poikalasten nimen joukossa.
Jared Cannonier

Jared Christopher Cannonier (s. 16. maaliskuuta 1984) on yhdysvaltalainen vapaaottelija, joka ottelee UFC:ssä. Cannonierin painoluokka on keskisarja. Cannonier on otellut UFC:n keskisarjan mestaruudesta kerran, mutta hän hävisi Israel Adesanyalle.
Sauzet (Drôme)

Sauzet () on kunta Ranskassa Drômen departementissa Auvergne-Rhône-Alpesin alueella. Se sijaitsee noin yhdeksän kilometriä Montélimarin kaupungista koilliseen.
Sauzetin keskiaikainen vanha kylä on rakentunut 1000-luvulla rakennetun linnan ympärille. Linna purettiin vuonna 1629 Richelieun määräyksestä, ja se jäi raunioiksi. Linnan kappeli on rakennettu 1100-luvun alussa, ja se on nykyään romaaninen Saint-Lambertin kirkko.
Kaupunki oli myös linnoitettu, ja sen varustuksia on yhä nähtävissä. Jäljellä ovat muiden muassa ulkovallin kaksi tornia ja 1300-luvulta peräisin oleva Portail Blanc -porttitorni.
Johann Friedrich Ludwig Hausmann

Johann Friedrich Ludwig Hausmann (1782–1859) oli saksalainen mineralogi. Hän oli Göttingenin yliopiston professori vuodesta 1811. Laajojen mineralogian ja kristallografian tutkimusten lisäksi hän julkaisi myös geologian alalta, muun muassa teoksen "Über die Bildung des Harzgebirges" (1842), sekä käsikirjan "Handbuch der Mineralogie" (2. p. 1828–1847), jossa hän esittää laatimansa mineraalijärjestelmän.
Argyrókastro

Argyrókastro (, ), myös "Magoúlianan linna" (Κάστρο Μαγουλιάνων, "Kástro Magouliánon") ja "Gortynían linnake" (Γορτυνιακό Δυναμάρι, "Gortyniakó Dynamári"), oli linna Arkadiassa Kreikassa. Sen rauniot sijaitsevat vuorella lähellä Magoúlianan kylää.
Linna rakennettiin Kreikan frankkivallan aikana. Sen hallitsijat vaihtuivat historian aikana bysanttilaisista osmaniturkkilaisiin ja venetsialaisiin.
Historia.
Argyrókastro rakennettiin Kreikan frankkivallan aikana, todennäköisesti 1200-luvulla. Se kuului Akhaian ruhtinaskuntaan kuuluneelle Ákovan paronikunnalle. Nimen Argyrókastro eli ”Hopealinna” alkuperää ei tunneta. Paikalla oli myös samanniminen asutus. Noin vuonna 1320 alue siirtyi frankeilta bysanttilaiselle Morean despotaatille, mutta ei ole tietoa siitä, käyttivätkö bysanttilaiset linnaa.
Historiallisissa lähteissä Argyrókastro esiintyy ensimmäisen kerran vasta 1400-luvulla. Venetsialaisissa lähteissä se esiintyy nimillä "Argiro Castro vel Agnocastro" (1463) ja "Arzirocastro" (1467). Vuonna 1469 linna mainitaan tuhotuksi. Vuonna 1470 se oli osmanien hallussa. Osmanivallan aikana Argyrókastron nimi esiintyy Dimitsánan ja Argyrókastron hiippakunnan nimessä. Venetsialaisten tiedetään kunnostaneen linnaa vielä Peloponnesoksen toisella venetsialaiskaudella 1685–1715. Tämän jälkeen se jäi käytöstä.
Magoúlianan kylä otti vuonna 1927 linnan mukaan nimen Argyrókastro(n), mutta nimestä luovuttiin jo vuonna 1929.
Rakennelma.
Linna sijaitsee vuorenhuipulla koilliseen Magoúlianan kylästä. Se on rakennettu noin metrin korkeuteen merenpinnasta laskettuna ja noin 650 metriä ympäristöään korkeammalle, mikä tekee siitä Peloponnesoksen ja koko Kreikan korkeimmalla olevan linnan. Linnan pinta-ala on noin 0,28 hehtaaria.
Linna koostuu kahdesta osasta, alemmasta ja ylemmästä osasta. Paikalla on muurin ja tornien raunioita. Linnan portin katsotaan olleen eteläsivulla. Linnan sisäpuolella on kahden rakennuksen rauniot, koiltaan 7,4 × 4 metriä ja 3 × 4 metriä, sekä kirkko. Kirkon kaakkoispuolella on linnan päätorniksi oletetut jäänteet, joiden koko on 5,2 × 2,5 metriä. Kirkon eteläpuolella on 11 × 7 metrin kokoinen ja 4,5 metriä syvä luonnononkaloon tehty vesisäiliö.
Christopher Pike

Christopher Pike on Anson Mountin esittämä kuvitteellinen hahmo televisiosarjassa "", jota esitetään SkyShowtime-suoratoistopalvelussa. Pike toimii tähtilaiva USS Enterprisen kapteenina.
Volvo Island

Volvo Island on pieni keinotekoinen saari tulvineessa kaivoksessa lähellä Ottawaa, Illinoisissa, Yhdysvalloissa. Saaren nimi viittaa sen ainoaan asukkaaseen: vuoden 2001 Volvo S80 -sedaniin. Tammikuussa 2012 tapahtuneesta sijoittamisestaan ​​lähtien ajoneuvo on pysynyt alueen tunnusomaisena maamerkkinä.
Historia.
Volvo Islandin luomisen idean takana oli Scott Mann, Ottawassa asuva ja kahden paikallisen autokorjaamon omistaja. Saaren ympäristö oli alun perin hylätty kaivos, joka myöhemmin täytettiin noin 12 metrin seisovalla vedellä, jolloin muodostui järvi. Vuoden 2012 alussa Mann päätti sijoittaa Volvon järveen ulottuvalle niemelle. Hinausauton avulla auto sijoitettiin maamassan päähän. Myöhemmin kaivinkoneella poistettiin yhdistävä maa, jolloin ajoneuvo eristettiin omalle pienelle saarelleen.
Aluksi Mann harkitsi kilpailun järjestämistä, jossa yleisöä pyydettäisiin arvaamaan, miten auto oli sijoitettu saarelle. Turvallisuussyistä – erityisesti syvien vesien kautta saarelle pääsevien ihmisten riskin vuoksi – hän päätti kuitenkin olla tekemättä sitä. Huvin vuoksi hän kuitenkin sijoitti ajoneuvon sinne toivoen, että se houkuttelisi kävijöitä hänen autokorjaamolleen.
Vastaanotto.
Volvo Island on vuosien varrella herättänyt huomiota turistikohteena. Kohde on ollut näkyvissä Google Mapsissa ja Street View'ssa vuodesta 2015 lähtien, mikä on lisännyt kiinnostusta ja vierailuja niiden keskuudessa, jotka ovat kiinnostuneita sen ainutlaatuisesta ulkonäöstä. Viimeaikaisten kertomusten mukaan paikalla on 4,9 tähden luokitus Googlessa, joka perustuu yli 250 arvosteluun. Kävijät kuvailevat sitä usein "majesteettiseksi" ja "ensiluokkaiseksi turistikohteeksi".
Nykyinen tila.
Vaikka vuoden 2001 Volvo S80 on altistunut luonnonvoimille yli vuosikymmenen ajan, se on edelleen saarella ja näyttää suhteellisen ehjältä. Tällä hetkellä ei ole suunnitelmia ajoneuvon poistamiseksi tai saaren muuttamiseksi.
Kalávrytan linna

Kalávrytan linna () eli Orián linna (Κάστρο της Ωριάς, "Kástro tis Oriás") oli keskiaikainen linna Akhaiassa Kreikassa. Sen rauniot sijaitsevat kukkulalla noin 1,5 kilometriä itään Kalávrytan kylästä.
Linna rakennettiin Kreikan frankkivallan aikana 1200-luvulla. Sen hallitsijat vaihtuivat historian aikana bysanttilaisista osmaniturkkilaisiin ja venetsialaisiin.
Historia.
Antiikin aikana myöhemmän Kalávrytan linnan kukkula toimi oletettavasti Kynaithan kaupungin akropoliina eli linnavuorena. Kalávrytan linna rakennettiin Kreikan frankkivallan aikana joskus vuoden 1209 jälkeen. Se toimi Akhaian ruhtinaskunnan Kalávrytan paronikunnan keskuksena. Sen ensimmäinen paroni ja linnan rakennuttaja oli Othon de Durnay.
Bysanttilaiset valtasivat linnan haltuunsa joskus vuosien 1260 ja 1270 välillä. Tämä merkitsi paronikunnan loppua. Tämän jälkeen linna toimi bysanttilaisten, myöhemmin bysanttilaisen Morean despotaatin, etuvartioasemana muutoin frankkien hallitsemalla alueella. Frankit rakensivat lähelle korkeammalle huipulle Tremoulásin linnan vartioimaan Kalávrytaa.
Theodoros I Palaiologos myi Kalávrytan linnan johanniittain ritarikunnalle vuonna 1400. Vuonna 1404 se palasi bysanttilaisille. Osmanit valtasivat linnan vuonna 1458. Tuomas Palaiologoksen joukot valtasivat sen takaisin vuonna 1459. Mehmed Valloittaja valtasi sen takaisin turkkilaisille vuonna 1460. Peloponnesoksen toisen venetsialaiskauden aikana vuosina 1686–1715 linna oli venetsialaisten hallussa. Tämän jälkeen se palasi turkkilaisille.
Kreikkalaiset saivat linnan haltuunsa vapaussodan jälkeen vuonna 1829. Tuossa vaiheessa se oli menettänyt sotilaallisen merkityksensä.
Rakennelma.
Kalávrytan linna sijaitsee luonnostaan vahvasti suojatulla Aroánia- eli Chelmós-vuoreen yhdistyvällä kukkulalla noin metrin korkeudessa merenpinnasta laskettuna ja noin 400 metriä ympäristöään korkeammalla. Linnoitus kattaa noin 350 × 100 metrin alueen ja sen pinta-ala on noin kaksi hehtaaria. Sen muurit seuraavat kukkulan huipulla olevan tasangon reunoja.
Sisämuuri, noin metrin paksuinen ja kalkkilaastilla rakennettu, oli erittäin vahva, ja sitä on säilynyt edelleen paikoin useiden metrien korkuudelta. Ulkomuureissa näkyy yhä jäänteitä ampuma-aukoista ja kahdesta osittain sortuneesta tornista. Paikalla on myös vesisäiliöitä, pääportin jäänteet sekä kiveen hakattu kaivo. Kukoistuskautenaan linnassa oli noin 50 asuinrakennusta, joista on säilynyt vain vähäisiä jälkiä.
Linnan rakentamisessa on käytetty uudelleen paikan antiikin aikaisia rakennuskiviä. Kukkulan länsirinteessä on jäänteitä sekä antiikin että keskiajan rakenteista.
Karýtainan linna

Karýtainan linna () on keskiaikainen linna Karýtainan kylässä Kreikassa. Se rauniot sijaitsevat kukkulalla kylän luoteispuolella.
Linna rakennettiin Kreikan frankkivallan aikana 1200-luvulla. Sen hallitsijat vaihtuivat historian aikana bysanttilaisista osmaniturkkilaisiin ja venetsialaisiin. Kreikan vapaussodan alussa vuonna 1821 Theódoros Kolokotrónisin joukot valtasivat linnan, joka toimi myöhemmin hänen tukikohtanaan ja siviilien turvapaikkana.
Historia.
Antiikin aikana myöhemmän Karýtainan linnan paikalla oli oletettavasti Brenthen kaupungin akropolis eli linnavuori. Paikalla oli linna myös bysanttilaisella kaudella. Karýtainan linna rakennettiin Kreikan frankkivallan aikana 1200-luvulla. Tarkemmin sen rakentaminen ajoitetaan noin vuoteen 1245. Se toimi Akhaian ruhtinaskunnan Karýtainan paronikunnan keskuksena.
Bysanttilaiset valtasivat linnan vuonna 1324 lahjottuaan sen komentajan, ja siitä tuli osa Morean despotaattia. Osmanit valtasivat linnan ilman vastarintaa vuonna 1458 tai 1460. Linna toimi hallinnollisen alueen keskuksena myös turkkilaisajalla. Peloponnesoksen toisen venetsialaiskauden aikana vuosina 1687–1715 linna oli venetsialaisten hallussa.
Kreikan vapaussodan alussa vuonna 1821 Karýtainan linna oli ensimmäisiä kreikkalaisten valtaamia linnoja, kun Kolokotrónisin joukot valtasivat sen Karýtainan taistelussa 27. maaliskuuta. Kolokotrónis paransi linnoitteita vuonna 1826, kun se toimi tukikohtana Ibrahim paššan egyptiläisiä joukkoja vastaan sekä siviilien turvapaikkana. Kolokotrónis rakennutti linnan viereen myös oman talonsa. Ibrahim yritti vallata linnan, mutta yritys epäonnistui.
Rakennelma.
Karýtainan linna on rakennettu vuorelle 582 metrin korkeuteen merenpinnasta laskettuna ja noin 150 metriä ympäristöään korkeammalle. Linna on rakennettu pitkänomaisen kolmiomaisen pohjapiirroksen mukaan maaston muotoja seuraten. Sen pituus on noin 110 metriä ja leveys eteläosassa noin 40 metriä. Kulmissa on kolmiomaisia ja keskellä sivua puolipyöreä torni. Pääsisäänkäynti sijaitsi kaakossa, jossa porttipiha johti holvattuun käytävään ja linnan sisäosiin. Pääporttia suojasivat viereiset tornit. Sen yläpuolella oli vaakunakivi.
Sisätiloissa oli vartiorakennus, vedenkeruualtaana toiminut säiliö (kisterni) sekä suuri vastaanottosali, jonka alempi kerros toimi vesisäiliönä ja ylempi asuintiloina tulisijoineen. Aiemmin linnassa oli myös suuri keskitorni, joka ei ole säilynyt. Muurien varrella oli useita rakennuksia lääninherran perheen asuintiloiksi. Rakennusmateriaaleina käytettiin paikallista louhittua kiveä ja runsaasti laastia; tiiliä on käytettyä vain vähän.
Linnan ulkopuolella sijaitsevat Neitsyt Marian ("Panagía") kirkko, Kolokotrónisin talona tunnettu 1800-luvun rakennus sekä Mantzouranógiannisin torni, joka on yksi parhaiten säilyneistä bysanttilaisista linnoitetuista asuinrakennuksista Peloponnesoksella.
Tártarisin linna

Tártarisin linna () eli Sopotón linna (Κάστρο Σοπωτού, "Kástro Sopotoú") oli keskiaikainen linna Akhaiassa Peloponnesoksen niemimaalla Kreikassa. Sen rauniot sijaitsevat Tártaris-vuorella Kalávrytan kunnassa.
Historia.
Tártarisin linna rakennettiin Kreikan frankkivallan aikana 1200-luvulla. Se kuului Akhaian ruhtinaskunnan Kalávrytan paronikunnalle. Linnan tehtävänä oli oletettevasti vuoriston solien vartiointi.
Linnan tarkkaa historiaa ei tunneta. Seuraten alueen yleistä historiaa se mitä ilmeisimmin päätyi Bysantille joskus vuoden 1263 jälkeen ja myöhemmin bysanttilaiselle Morean despotaatille. Tämän jälkeen sen saivat osmaniturkkilaiset vuonna 1460. Tämän jälkeen linna oletettavasti hylättiin, sillä turkkilaiset eivät vaikuta käyttäneen sitä, mutta eivät toisaalta sallineet kreikkalaisten pitää hallussaan linnoitettuja paikkoja. 1400-luvun venetsialaisissa lähteissä linna esiintyy nimellä "Tartari vel Tradici Grando".
Rakennelma.
Linna sijaitsee noin 32 kilometriä etelälounaaseen Kalávrytan kylästä, ja itään Aroánian kylästä eli entisestä Sopotósta, josta linna on saanut toisen nimensä. Se on rakennettu vuorelle noin metrin korkeuteen merenpinnasta laskettuna ja noin 500 metriä ympäristöään korkeammalle. Näin linna sijaitsee poikkeuksellisen korkealla, ja se on toiseksi korkeimmalla oleva Kreikan linnoista läheisen Argyrókastron jälkeen.
Linna oli kooltaan suhteellisen pieni. Sen muurien pituus oli noin 250 metriä, ja ne sulkivat sisäänsä noin 0,35 hehtaarin kokoisen alueen. Korkeimmalla kohdalla oli ilmeisesti jonkinlainen sisälinna, oletettavasti torni. Linna on suurimmaksi osaksi tuhoutunut, mutta sen rajat erottuvat edelleen. Parhaiten on säilynyt linnan etelämuuria.
Smidstrup (Vejle)

Smidstrup on taajama Vejlen kunnassa Tanskassa. Taajamassa oli 823 asukasta vuoden 2025 alussa.
Tremoulásin linna

Tremoulásin linna () oli keskiaikainen linna Akhaiassa Kreikassa. Sen rauniot sijaitsevat noin 2,5 kilometriä itään Kalávrytan kylästä.
Historia.
Tremoulásin linna rakennettiin Kreikan frankkivallan aikana frankkien menetettyä Kalávrytan linnan bysanttilaisille joskus vuosien 1260 ja 1270 välillä. Se rakennettiin viereiselle korkeammalle kukkulalle ja sen tehtäväksi on tulkittu Kalávrytan linnan vartioiminen. Sen perustamisvaiheet tunnetaan kuitenkin huonosti. Linna kuului Akhaian ruhtinaskunnan Chalandrítsan paronikunnalle. Linnan rakentaminen ajoitetaan joko 1200-luvun lopulle tai vuosiin 1315–1316, jolloin paronina toimi Nicholas de Dramelay. Linnan nimen arvellaan muuntuneen La Tremoille / de Dramelay -suvun nimestä, mutta sitä on selitetty myös muulla tavalla.
Rakennelma.
Linna on rakennettu kukkulalle noin metrin korkeuteen merenpinnasta laskettuna ja noin 400 metriä ympäristöään korkeammalle. Sen paikka on noin kilometrin itäkaakkoon Kalávrytan linnasta.
Linnasta on säilynyt nykyaikaan vain raunioita. Linnan muurien pituus oli noin 280 metriä, josta noin 200 metrin verran on edelleen hahmotettavissa. Muuria on säilynyt parhaimmillaankin vain noin metrin korkeudelta. Kukkulan korkeimmalta kohdalta on löydetty keskustorniksi tulkittuja jäänteitä. Linnan eteläosasta on löydetty 6 × 3 metrin kokoinen vesisäiliö.
Thyregod

Thyregod on taajama Vejlen kunnassa Tanskassa. Taajamassa oli 1 319 asukasta vuoden 2025 alussa.
Vandel

Vandel on taajama Vejlen kunnassa Tanskassa. Taajamassa oli 758 asukasta vuoden 2025 alussa.
Vonge

Vonge on taajama Vejlen kunnassa Tanskassa. Taajamassa oli 554 asukasta vuoden 2025 alussa.
Ågård

Ågård on taajama Vejlen kunnassa Tanskassa. Taajamassa oli 1 341 asukasta vuoden 2025 alussa.
Ødsted

Ødsted on taajama Vejlen kunnassa Tanskassa. Taajamassa oli 1 535 asukasta vuoden 2025 alussa.
Aalestrup

Aalestrup on taajama Vesthimmerlandin kunnassa Tanskassa. Taajamassa oli 2 763 asukasta vuoden 2025 alussa.
Aars

Aars on taajama Vesthimmerlandin kunnassa Tanskassa. Taajamassa oli 8 708 asukasta vuoden 2025 alussa.
Per Pallesen

Per Pallesen (s. 30. huhtikuuta 1942 Aars) on tanskalainen näyttelijä, teatteriohjaaja ja teatterinjohtaja. Hän debytoi vuonna 1966 ja työskenteli Hjørringin revyyteatterissa vuosina 1979–1997. Suurelle yleisölle Pallesen tuli 1980-luvulla tunnetuksi televisiosarjoista "Dansk Naturgas" ja "Matador". Vuosina 2001–2007 hän johti Nørrebron teatteria.
Nørrebron teatteri

Nørrebron teatteri () on Kööpenhaminan Nørrebrossa sijaitseva vuonna 1886 perustettu teatteri. Se keskittyy erityisesti komedioihin, revyisiin ja musikaaleihin. Teatteri paloi vuonna 1931, ja seuraavana vuonna valmistui Vilhelm Lauritzenin suunnittelema modernistinen teatterirakennus. Teatterisalissa on 620 paikkaa.
Vilhelm Lauritzen

Vilhelm Theodor Lauritzen (10. syyskuuta 1894 Slagelse – 22. joulukuuta 1984) oli tanskalainen modernistinen arkkitehti. Hän valmistui Kuninkaallisen taideakatemian arkkitehtikoulusta vuonna 1921 ja suunnitteli erityisesti julkisia rakennuksia, mutta myös yksityisiä asuintaloja.
Ida Jessen

Ida Jessen (s. 25. syyskuuta 1964 Gram) on tanskalainen kirjailija ja kääntäjä. Hän on julkaissut romaaneja, novelleja ja lastenkirjoja. Jessen valmistui Aarhusin yliopistosta 1990 pääaineinaan kirjallisuustiede ja mediatutkimus. Hänet valittiin vuonna 2012 Tanskan akatemian jäseneksi.
Alankomaiden parlamenttivaalit 2025

Alankomaiden parlamenttivaalit 2025 järjestettiin 29. lokakuuta. Niissä valittiin kaikki 150 paikkaa edustajainhuoneeseen.
Vaalien voittajaksi nousi keskustaliberaali Demokraatit 66, joka sai noin 28 400 ääntä enemmän kuin toiseksi tullut Vapauspuolue. Molemmat saivat 26 paikkaa, mutta D66 kasvatti paikkamääräänsä viime vaaleihin verrattuna, kun taas Vapauspuolue menetti kannatustaan.
Tausta.
Vaalit olivat ennenaikaiset, sillä Dick Schoofin hallitus kaatui kesäkuussa 2025 Vapauspuolueen erottua siitä turvapaikkapolitiikkaan liittyneiden erimielisyyksien takia.
Äänioikeus vaaleissa on kaikilla sellaisilla Alankomaiden kansalaisilla, jotka ovat viimeistään vaalipäivään mennessä 18-vuotiaita.
Kampanjointi.
Vaalien alla ennakkosuosikkina pidettiin Vapauspuoluetta, jonka kannatus tosin oli laskenut hieman. Sillä ei kuitenkaan katsottu olevan mahdollisuuksia nousta hallitukseen, vaikka se voittaisi vaalit.
Tulokset.
Vaali-illan ovensuukyselyiden mukaan suurimmaksi puolueeksi oli nousemassa keskustaliberaali Demokraatit 66 -puolue Vapauspuolueen ollessa toisella sijalla.
Kun äänistä oli laskettu 99 prosenttia, sekä Demokraatit 66 että Vapauspuolue olivat saamassa 26 paikkaa. Kolmantena oli VVD 22 paikalla.
Jälkipyykki.
Timmermans ilmoitti alustavien tulosten tultua julki eroavansa GroenLinks-PvdA -allianssin johdosta.
D66:n johtaja Jetten on kaavaillut muodostavansa neljän puolueen hallituksen, johon kuuluisivat myös GroenLinks-PvdA, VVD ja CDA.
Smidstrup

Smidstrup voi tarkoittaa seuraavia:
Høgni Hoydal

Høgni Karsten Hoydal (s. 28. huhtikuuta 1966 Kööpenhamina, Tanska) on färsaarelainen poliitikko, joka valittiin Färsaarten parlamenttiin vuonna 1998. Hän on toiminut Färsaarten ulkoministerinä, terveysministerinä ja varapääministerinä.
Tausta ja yksityiselämä.
Hoydalin vanhemmat olivat Gunnvor Djurhuus Hoydal ja Kjartan Hoydal, hänen vaimonsa on Hildur Hermansen, ja heillä on kolme lasta. Hoydal opiskeli Roskilden yliopistossa historiaa ja tiedotusoppia. Ennen poliittista uraansa hän toimi merillä ja opettajana sekä lehdistössä että televisiossa. Vuonna 2000 hän julkaisi kaksi kirjaa: "Myten om Rigsfællesskabet" ja "Frælsi er ábyrgd". Ennen politiikkaan lähtemistä Hoydal on työskennellyt Färsaarten yleisradioyhtiön toimittajana vuosina 1995–1998. Lisäksi hän on ollut merimies ja opettaja.
Poliittinen ura.
Ensimmäisen kerran Hoydal valittiin Färsaarten parlamenttiin vuonna 1998.
Hoydal on tasavaltalaispuolueen aktiivi. Hän on toiminut puolueensa perusteiden mukaisesti kannattamassa sekä sosialismia että saarten itsenäisyyttä. Hänet tunnettiinkin juuri itsenäisyyden kannattajana vuosina 1998–2011, ja hän toimikin itsenäisyysliikkeen kärkihahmona ainakin vuoteen 2011. Hän toimi puolueensa puheenjohtajana vuosina 2000 ja luopui puheenjohtajuudesta lokakuussa 2024.
Hoydal edusti Färsaaria Tanskan kansankäräjillä kahdesti: ensimmäisen kerran vuosina 2001–2011 ja uudelleen 2015–2019.
Hannu Kuusela (professori)

Hannu Sakari Kuusela (s. 6. syyskuuta 1956 Salla) on suomalainen yrityksen taloustieteen professori.
Hannu Kuusela syntyi Frans Kaarlo Kuuselan ja Aini Hellevi Hännisen perheeseen ja avioitui 1985 terveydenhoitaja Anne Marjatta Virtasen kanssa. Kuusela tuli ylioppilaaksi Sallan lukiosta 1975 ja valmistui Tampereen yliopistosta sosionomiksi 1980, yhteiskuntatieteiden maisteriksi 1984 ja kauppatieteen lisensiaatiksi 1991. Kauppatieteen tohtoriksi hän väitteli siellä 1992.
Kuusela oli Yrittäjäin Vakuutus Keskinäinen Yhtiö -vakuutusyhtiön palveluksessa 1976–1988, toimien viimeksi tutkimuspäällikkönä, Tampereen yliopistossa vakuutusopin lehtori 1986–1994 ja Suomen Akatemian tutkija 1991–1993. Hän on ollut Tampereen yliopiston yrityksen taloustieteen apulaisprofessori ja professori vuodesta 1995. Kuusela oli vieraileva tutkija Arizonan yliopistossa 1992–1993. Hänellä on ollut myös useita asiantuntija- ja luottamustehtäviä. Kuusela on sekä julkaissut tutkimuksia että ollut laatimassa alansa oppikirjoja.
Takou (1900)

Takou oli Ranskan laivaston Kiinalta vallattu hävittäjä.
Valmistus.
Kiina tilasi Elbingistä F. Schichaulta neljä hävittäjää, jotka laskettiin vesille 1898.
Palvelus.
Britannian kuninkaallisen laivaston hävittäjät "HMS Whiting" ja "HMS Fame" valtasivat 17. kesäkuuta 1900 Kaakkois-Kiinassa neljä Kiinan laivaston hävittäjää Takun linnakkeen valtauksessa. Vallatut alukset jaettiin boksarikapinaa kukistamassa olleen neljän maan kesken. "Hai Ching" luovutettiin Ranskalle, joka liitti sen 20. kesäkuuta 1900 laivastoonsa nimellä "Takou".
Alus saapui 13. toukokuuta 1901 Saigoniin. Alus tutki 1901 Jangtsea, minkä jälkeen se liitettiin Saigonin torpedovenelaivueen johtoalukseksi. Alus ajoi karille 22. helmikuuta 1911 Poulo Condorissa ja poistettiin palveluksesta maaliskuussa. Alus irrotettiin karilta 27. huhtikuuta. Tykkivene "Styx" hinasi 2. toukokuuta aluksen Saigoniin, missä todettiin 30. syyskuuta aluksen olevan korjauskelvoton. Se poistettiin alusluettelosta 23. marraskuuta ja myytiin 1912 Saigonissa.
Sopimustie

Sopimustie tarkoittaa Suomessa yksityistietä, johon jollekin kiinteistölle, yritykselle tai henkilölle on myönnetty sopimuksella tienkäyttöoikeus.
Sopimustiehen ei ole perustettu tieoikeutta. Suullinen tai kirjallinen sopimus tienkäyttöoikeudesta sitoo ainoastaan niitä, jotka ovat sen tehneet tai hyväksyneet sekä heidän perillisiään.
Yksityistielaki ei koske sopimusteitä muuten kuin niiden lakkauttamisessa.
Monet metsäautotiet on aikanaan tehty sopimusteinä.
Tilustie

Tilustie eli oma tie tarkoittaa Suomessa yhden kiinteistön alueella kulkevaa yksityistietä. Tien käyttö on sallittu vain kiinteistön omistajalle tai haltijalle. Kenelläkään muulla ei ole tiehen sopimukseen perustuvaa tai pysyvää käyttöoikeutta.
Oma tie on esimerkiksi talolle johtava pihatie tai talotie, viljelystie tai metsätie, tie järven rantaan tai saunamökille.
Yksityistielaki ei koske omia teitä.
Toimitustie

Toimitustie tarkoittaa Suomessa yksityistietä, johon on pysyvä, viranomaisen vahvistama tieoikeus.
Toimitustie on voitu perustaa esimerkiksi yksityistietoimituksessa, se voi olla vanhan jakolain mukainen rasitetie tai maantiestä yksityiseksi tieksi maantietoimituksessa muutettu tie. Tieoikeus toimitustiehen säilyy kiinteistön kaupassa.
Pääsääntöisesti toimitustiet ovat tieosakkaiden käytössä, mutta ne voivat kuitenkin olla myös yleisessä käytössä esimerkiksi läpikulkutienä.
Toimitustien ylläpidosta vastaavat tieosakkaat yhdessä. Asioiden hoitamista varten voidaan perustaa tiekunta. Toimitusteitä koskee yksityistielaki.
Karttatie

Karttatie tarkoittaa karttaan merkittyä tietä. Nimitys on yleiskielinen.
Tien näkyminen kartalla ei kerro sitä, saako tietä käyttää ja mikä sen oikeudellinen asema on. Karttatie voi olla yksityistie kuten toimitustie, sopimustie tai tilustie.